પાકિસ્તાનના લાંબા સમયથી ચાલતા અટકચાળા જેવા આતંકવાદી પ્રવૃત્તિના છમકલાઓનો અસરકારક જડબાતોડ જવાબ આપવાની જરૂરીયાત અને પાકિસ્તાનની અકલ ઠેકાણે લાવવા માટે ભારતે સયંમ પૂર્વક ઘણી લાંબી પ્રતિક્ષા કરી હતી પરંતુ પાકિસ્તાનની હરકતો અને તેની ઉંદરકામાની ટેવ છૂટી જ નહી અગાઉ ભારતે કરેલી સર્જીકલ સ્ટ્રાઈકની કળ હજુ તેને વળી ન હતી ત્યાં જ પૂલવામામા કાયરતા પૂર્વક સીઆરપીએફના ૪૦ જવાનોનો ભોગ લેનારા આત્મઘાતી હુમલા પછી પાકિસ્તાનની શાન ઠેકાણે લાવવાનું નિશ્ર્ચિત બન્યું હતુ બે દિવસ પહેલા જ પરિસ્થિતિ પામી ગયેલુ પાકિસ્તાન ભારતના હુમલાને ખાળવા રીતસરની કાકલુદી પર ઉતરી આવ્યું હતુ